CELEX: 62011TA0048
Language: et
Date: 2015-12-16 00:00:00
Title: Kohtuasi T-48/11: Üldkohtu 16. detsembri 2015. aasta otsus – British Airways versus komisjon (Konkurents — Kartellid — Euroopa lennulastiturg — Kokkulepped ja kooskõlastatud tegevus lennulastiteenuste paljude hinnaelementide (kütuse lisatasu ja ohutuse lisatasu sisseviimine, lisatasudelt vahendustasu maksmisest keeldumine) puhul — ELTL artikkel 101, EMP lepingu artikkel 53 ning ühenduse ja Šveitsi vahel sõlmitud õhutranspordilepingu artikkel 8 — Põhjendamiskohustus)

8.2.2016   
            
            
               ET
            
            
               Euroopa Liidu Teataja
            
            
               C 48/37
            
         Üldkohtu 16. detsembri 2015. aasta otsus – British Airways versus komisjon
   (Kohtuasi T-48/11) (1)
   
   ((Konkurents - Kartellid - Euroopa lennulastiturg - Kokkulepped ja kooskõlastatud tegevus lennulastiteenuste paljude hinnaelementide (kütuse lisatasu ja ohutuse lisatasu sisseviimine, lisatasudelt vahendustasu maksmisest keeldumine) puhul - ELTL artikkel 101, EMP lepingu artikkel 53 ning ühenduse ja Šveitsi vahel sõlmitud õhutranspordilepingu artikkel 8 - Põhjendamiskohustus))
   (2016/C 048/41)
   Kohtumenetluse keel: inglise
   
      Pooled
   
   
      Hageja: British Airways plc (Harmondsworth, Ühendkuningriik) (esindajad: K. Lasok, QC, barrister R. O’Donoghue, ja solicitor B. Louveaux, hiljem R. O’Donoghue, B. Louveaux ja J. Turner, QC)
   
      Kostja: Euroopa Komisjon (esindajad: N. Khan, S. Noë ja N. von Lingen, keda abistas barrister B. Doherty, hiljem barrister A. Bates, ning hiljem N. Khan ja A. Dawes, keda abistas A. Bates)
   
      Ese
   
   Nõue osaliselt tühistada komisjoni 9. novembri 2010. aasta otsus K(2010) 7694 (lõplik) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordilepingu artiklis 8 sätestatud menetluse kohta (juhtum COMP/39258 – lennulastiteenused) hagejat puudutavas osas.
   
      Resolutsioon
   
   
               1.
            
            
               Tühistada komisjoni 9. novembri 2010. aasta otsus K(2010) 7694 (lõplik) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordilepingu artiklis 8 sätestatud menetluse kohta (juhtum COMP/39258 – lennulastiteenused) osas, milles Euroopa Komisjon esiteks leidis, et British Airways plc esiteks osales vahendustasude maksmisest keeldumises, teiseks rikkus ELTL artiklit 101, Euroopa Majanduspiirkonna (EMP) lepingu artiklit 53 ning Euroopa Ühenduse ja Šveitsi Konföderatsiooni vahel sõlmitud õhutranspordilepingu artikli 8 ajavahemikus 22. jaanuarist 2001 kuni 1. oktoobrini 2001, ning kolmandaks osales nende sätete rikkumistes lennulastiteenuste puhul lähtekohaga Hong Kong (Hiina), Jaapan, India, Tai, Singapur, Lõuna-Korea ja Brasiilia, ning teiseks määras talle trahvi.
            
         
               2.
            
            
               Mõista komisjonilt välja British Airways’i kohtukulud ja jätta komisjoni kohtukulud tema enda kanda.
            
         
      (1)  ELT C 80, 12.3.2011.